Tanalykas
Tanalykas (rus. Таналык, bašk. Таналыҡ) – upė Rusijoje, pietų Baškirijoje ir Orenburgo srityje; Uralo dešinysis intakas. Prasideda Pietų Urale, Irendyko kalnagūbrio papėdėje. Teka į pietus, pradžioje kalnų slėniu, vėliau – lyguma. Žemupyje pasuka į rytus ir Orenburgo srityje įteka į ant Uralo sutvenktą Iriklinsko tvenkinį. Didesni intakai: Makanas (kairysis), Turatka, Tašla, Jerangasas, Buzavlykas (dešinieji). Tanalykas vandeningiausias pavasarį, rudenį dažnai išdžiūsta. Upė keliose vietose užtvenkta. Prie upės įsikūręs Baimako miestas, stambios Buribajaus, Akjaro gyvenvietės.